钦定古今图书集成/明伦汇编/宫闱典/第136卷 > 《小雅巷伯七章》
## 钦定古今图书集成/明伦汇编/宫闱典/第136卷 > 《小雅巷伯七章》

时有遭谗而被宫刑为《巷伯》者，作此诗。

《萋兮斐兮》，成是贝锦。彼谮人者，亦已太甚。〈比也〉
“哆兮侈兮，成是《南箕》。”彼谮人者，谁适与谋。〈比也〉
缉缉翩翩，谋欲谮人。《慎尔》言也，谓尔不信。〈赋也〉
捷捷幡幡，谋欲谮言。岂不尔受，既其女迁。〈赋也〉
骄人好好，劳人草草。苍天。苍天视彼骄人，矜此劳人。
〈赋也〉

彼谮人者，谁适与谋？取彼谮人，投畀豺虎。豺虎不食，
投畀有北。有北不受，投畀有昊。〈赋也〉

《杨园》之道，猗于亩丘。寺人孟子，作为此诗。凡百君子，
敬而听之。〈兴也〉